Document ID: 31977R2933

ΚΑΝΟΝΙΣΜΟΣ (ΕΟΚ) αριθ. 2933/77 ΤΟΥ ΣΥΜΒΟΥΛΙΟΥ της 20ης Δεκεμβρίου 1977 περί της εφαρμογής της αποφάσεως αριθ. 1/77 της Μικτής Επιτροπής ΕΟΚ-Ελβετίας "περί συμπληρώσεως και τροποποιήσεως του πρωτοκόλλου αριθ. 3 περί του ορισμού της εννοίας "καταγόμενα προϊόντα" και περί των μεθόδων διοικητικής συνεργασίας και περί αντικαταστάσεως ορισμένων αποφάσεων της εν λόγω Μικτής Επιτροπής"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 113,
την πρόταση της Επιτροπής,
Εκτιμώντας:
ότι η συμφωνία μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας(1) υπεγράφη στις 22 Ιουλίου 1972 και άρχισε να ισχύει την 1η Ιανουαρίου 1973-
ότι δυνάμει του άρθρου 28 του πρωτοκόλλου αριθ. 3 περί του ορισμού της εννοίας "καταγόμενα προϊόντα" και περί των μεθόδων διοικητικής συνεργασίας, που αποτελεί αναπόσπαστο μέρος της εν λόγω συμφωνίας, η Μικτή Επιτροπή ΕΟΚ-Ελβετίας υιοθέτησε την απόφαση αριθ. 1/77 περί συμπληρώσεως και τροποποιήσεως του πρωτοκόλλου αριθ. 3 και περί αντικαταστάσεως ορισμένων αποφάσεων της Μικτής Επιτροπής-
ότι πρέπει να τεθεί σε εφαρμογή η απόφαση αυτή στην Κοινότητα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την εφαρμογή της συμφωνίας μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας εφαρμόζεται η απόφαση αριθ. 1/77 της Μικτής Επιτροπής στην Κοινότητα.
Το κείμενο της αποφάσεως προσαρτάται στον παρόντα κανονισμό.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1978.
Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε Κράτος Μέλος.
Έγινε στις Βρυξέλλες, στις 20 Δεκεμβρίου 1977.

Labels: 10
18
3
5